LidanRubinov/Halacha-QA huggingface dataset:
שאלה: קריאה בתורה לבר מצוה בשני וחמישי במנחה: בננו יחגוג בר מצוה בקרוב. הבן יקרא ב"ה בשבת בר המצוה את הפרשה כולה בבית הכנסת ביישוב. ביום שני שלפני השבת (בתאריך בו הוא בן 13 בדיוק) אנחנו עורכים אירוע של סעודת מצוה, לקראת ערב. חשבנו על רעיון לקרוא בתורה במנחה לפני סעודת המצוה ביום שני, וכך להרוויח קריאה בתורה ברוב עם בפני כל המשפחה והחברים (אין באפשרותנו להזמין את המשפחה כולה לשבת) וגם להצמיד את סעודת המצוה לאירוע משמעותי כמו קריאה בתורה ביום בר המצוה עצמו. האם הדבר אפשרי ונכון? ב ו
תשובה: ב"ה שלו-ם וברכה ברמב"ם(תפלה י"ב, א') מובא:"משה רבינו תיקן להם לישראל שיהיו קורין בתורה ברבים בשבת ובשני וחמישי בשחרית.". הרב יוסף קאפח זצ"ל מבין מהרמב"ם שיש לקרוא רק בשחרית ואין אפילו להשלים במנחה. לעומתו הדגול מרבבה(שולחן ערוך אורח חיים קל"ה) סובר שאפשר להשלים קריאה של שבת שחרית במנחה בשבת וכן מסכים ערוך השולחן( קל"ה, ו'). כף החיים(קל"ה, ח')מחדש שאפשר להשלים קריאה של שני וחמישי במנחה אבל לא את הקריאה של שחרית שבת במנחה בשבת כפסק החיד"א וכן סובר הזוהר. לכן נראה שאין לקרוא בתורה במנחה רק בגלל הבר מצוה שהרי לכתחילה תיקנו את הקריאה בשחרית ורק יש מתירים למי שנאנס ולא קרא בשחרית שיקרא במנחה. מזל טוב הרב חגי בר גיורא
שאלה: התחלת דיבור אצל פעוטות: יש לנו 2 ילדים מקסימים, האחד בן 4 והשני בן 2. הילד הראשון החל לדבר לקראת גיל שנתיים והיום מדבר שוטף ותקין. אצל הילד הקטן בן השנתיים ושלושה חודשים, הדיבור עדיין לא התחיל ואשתי מודאגת מקצב ההתפתחות של הילד. הגננת בגן הציעה שכדאי לרשום את הילד לגן שיקומי בשנה הבאה, כדי שלא לבזבז זמן יקר וכבר לקדם טיפול בנושא. אדגיש שהילד ב"ה בריא בכל, רק קצב ההתפתחות שלו קצת איטי מבחינת דיבור ומוטוריקה גסה. האם ישנה תפילה בעלת סגולות לזירוז הדיבור אצל ילדים? קראתי שיש סגולה בלתת לילד לאכול פיסטוקים, אך קצת מוזר לי לתת פיסטוק לילד בן שנתיים. האם יש סיבה לדאגה? או שפשוט ניתן לילד את הזמן שלו?
תשובה: נראה לי שכדאי להמתין בקצת סבלנות ובע"ה הילד יתפתח ככל האדם. כדאי להיעזר באנשים מקצועיים בתרגילים, ובעיקר לדבר איתו לאט ובקול ברור וצלול.
שאלה: מאפה שנאפה על תבנית בשרית בתנור חלבי: אפינו מאפה חלבי על גבי נייר אפיה בתבנית בשרית בת יומה בתנור חלבי. מה דין המאפה?
תשובה: המאכל נאסר באכילה, משום שנייר האפיה איננו אוטם את המאכל. הרב עודד מילר
שאלה: הבחנה בין ענבי מאכל לענבי יין- לעניין זמן קדושת שביעית.: לרב. הבנתי שמבחינה הלכתית, לעניין ענבים, הולכים בהם אחר שליש גידול כשלב הקובע את קדושתם, כדין תבואה וקטניות (רש"י, חזו"א). בלוחות הזמנים לשמיטה המופצים (לדוג, של ארגון "כושרות"), ישנה הבחנה בין ענבי מאכל (קדושתם החל מ- סוף אדר תשע"ה) לבין ענבי יין (קדושתם החל מ- תחילת תמוז תשע"ה). מהי הסיבה להבחנה זו - האם קשורה היא לעניין שלב הגידול הקובע את קדושת השביעית בהם?
תשובה: וברכת ד' זה קשור לשעת הבצירה והופעת הענבים, בענבי מאכל הם מופיעים מוקדם יותר ובעלי הכרמים מרוויחים יותר ככל שהפרי מוקדם יותר. לעומת זאת בענבי יין יש לחכות לרמות סוכר והבשלה שונים, ואין צורך להקדים, לכן הם מגיעים בעונת הקיץ. בברכת התורה והארץ הרב יהודה הלוי עמיחי מכון התורה והארץ
שאלה: הלל בלילה ושהחיינו בחג העצמאות: לכבוד הרה"ג דב ליאור שליט"א! עד כמה שידוע לי, כבודו פוסק לומר הלל גם בליל העצמאות בלי ברכה ולברך ברכת שהחיינו. מה יעשה אדם שמתפלל בליל העצמאות במקום שלא אומרים הלל ולא מברכים שהחיינו: א האם יגיד הלל לבדו? ב האם יברך שהחיינו, ואם כן מתי?
תשובה: א. להגיד לבד בערב בלי ברכה. ב. תברך שהחיינו לפני ההלל, או של הערב או של הבוקר, מתי שתרצה.
שאלה: יום העצמאות: לכבוד הרב שליט"א! א ישנם מקומות שבהם מתפללים את תפילת ליל העצמאות בליווי כלי נגינה. האם הדבר ראוי? ב מי שאומר ביום העצמאות הלל שלם בלי ברכה לא מברך גם בסוף? ברוך אתה ה מלך מהולל בתשבחות, היכן צריך להפסיק? ג מאחר וחג העצמאות חל בימי העומר, האם לדעת הרב גילוח ביום העצמאות ליוצאי עדות המזרח הוא בבחינת חיוב לכתחילה או רק רשאים להקל בזה?
תשובה: א. לא ראוי שום תפילה בליווי כלי נגינה שזוהי דרך הגויים. ב. אחרי הודו לד' כי טוב האחרון שם להפסיק. ג. אין חיוב להתגלח ביום העצמאות, אך אם הוא מתכונן להתגלח בלד' בעומר יכול גם ביום העצמאות.
שאלה: וודקה עם חמץ שהוקצתה לרפואה : לכבוד הרב, קיבלתי בקבוקון של וודקה שכנראה מכיל חמץ. אולם איני נוהג לשתות וודקה ושמרתי אותו רק לשם רפואה. אחרי שהשתמשתי בו (לחיטוי חתך קטן בעורי) נותרו בבקבוק פחות מרביעית. מה דין הבקבוק בפסח? האם עלי להפטר ממנו ככל חמץ או שמא כיון שהקציתי אותו לצורך רפואה עלי לזרוק אותו? חג שמח ושתזכה לחגוג עוד הרבה חגים,
תשובה: ב"ה שלו-ם וברכה מי שנוהג לא להשאיר בבית חמץ בפסח - אין לו להשאיר את הוודקה אף אם שימושה לרפואה אלא ידאג שישתו אותה לפני פסח. שנזכה לאכול השנה מהזבחים והפסחים הרב חגי בר גיורא
שאלה: מסחטת מיצים לפסח: יש לנו מסחטת מיצים שבו בעלי סוחט כל יום ירקות ופירות, דבר שהוא מרגיש חיוני לבריאותו. החלקים מפלסטיק ומתכת ואנו שוטפים אותם בכיור הרגיל, אבל מיד לאחר השימוש, הם לא יושבים בכיור בהשרייה. האם יש סיכוי להמשיך להשתמש במסחטה בפסח?
תשובה: מעיקר הדין מותר לאחר שטיפה ושפשוף היטב, ונהגו ישראל קדושים להדר ולהשתמש בפזח רק בכלים המיוחדים לפסח, ולכן אם לא יקר טוב להדר בכך. בברכת חג מרומם, כשר ושמח
שאלה: ירקות אורגניים שאינם של חסל"ט: באיזה מקרים מותר לנקות רק בהשרייה במי מלח (או סטרילי) ובדיקה מדוקדקת, ללא צורך בסבון? השאלה נשאלה בהמשך לשאלה "לנקות לבד ירקות עלים"
תשובה: וברכת ד' אם עושים בדיקה מדוקדקת זה המכשיר, דהיינו הסבון, מלח, סטרילי הם עוזרים ומקילים, אבל אם עושים בדיקה מדוקדקת (למי שיודע לבדוק) זה הדבר המכשיר. בברכת התורה והארץ הרב יהודה הלוי עמיחי מכון התורה והארץ
שאלה: אני קרוי על שם רבי יוסף קארו זצוק"ל :, קוראים לי יוסף ההורים שלי קראו לי יוסף על שם רבי יוסף קארו זיע"א ואני יודע שהמלאכים מחדירים להורים לראשם באיזה שם לבחור אז רציתי לדעת אם כתוב על זה משהו או אם ידוע לכם משהו על זה אם יש איזהשהו דבר שתוכלו לומר לי אשמח לדעת :)
תשובה: עי' אור החיים על התורה בראשית ב' י"ח, במדבר כ"ה י"ד ודברים ל"א א'.
שאלה: קריאת אנגלית בשבת.: הרב. אני תלמיד כיתה ט, ואני אוהב לקרוא אנגלית, ולכן רצוני לקרוא אנגלית גם בשבת. נאמר לי שזהו דבר אסור בשבת, אחרי שאותו אדם שאמר לי הסתכל בדברי רבנים אחרים שפסקו כך, ופסקם הוא שמותר לקרוא דברי תורה באנגלית או דבר חכמה, ואילו דברי חול וסיפורים - אסור. מיד עלתה בי המחשבה - האם הגיוני דבר כזה? הרי יהודים החיים במקומות אחרים בעולם, לדוגמא באנגליה, שרוצים לקרוא, האם אינם יכולים לקרוא בשפתם? ובייחוד - אם יש יהודים שאינם יודעים עברית טוב, האם יש להם איסור לקרוא באנגלית בשבת? לא רק זה, אלא שלא רק יהודי חו"ל קוראים כנראה באנגלית, אלא שגם יהודים שומרי מצוות בארץ, אם הם רוצים הם קוראים, ולא בדיוק שומרים על הלכה זאת - האם זהו מכונה " מנהג שנפרץ"? הרי דבר זה לא נפסק בסנהדרין והוא כדין מנהג, אז אם נפרץ מנהג זה, האם התבטל המנהג, וכעת מותר יהיה לקרוא סיפורים באנגלית גם בשבת?
תשובה: גם דוברי עברית מן הראוי שבשבת לא יקראו דברי חול אלא רק דברי קודש
שאלה: פסל מצרי: פסל של עז שהגיעה ממצרים לפני שני דורות בערך אך נשברו לו הקרניים, מותר להשאירו? או שאולי זה העז שלהם?
תשובה: מחילה על האיחור במתן התשובה,נהגתי על פי השו"ע להקדים תשובות בנושא חג הפסח הקרב ובא עלינו לטובה. לעצם שאלתך,לא נראה שזו עז שעבדו אותה וגם היא שבורה ומותר להשאירה. ה' יצליח דרכך.
שאלה: לימוד תנ"ך בתיכון חילוני: לרב! אני בוגר ישיבת הסדר, ולקראת סיום תואר בחינוך. ברצוני ללמד תנ"ך ומחשבת בתיכונים חילוניים, במטרה ללמד אותו בצורה קדושה ואמיתית ובהתלהבות מתוך רצון שהתלמידים יפגשו עם התורה והמאור שבה יחזירם למוטב. הבנתי שכחלק מחובותיו של מורה לתנ"ך- אצטרך ללמד גם את השיטה הביקורתית ועוד דברים שלא בדיוק יצאו ממקומות עם יראת שמים, האם מותר ורצוי בכל זאת ללכת וללמד למרות הדברים הללו, או שעדיף לא ללמד בכלל "לא מדובשך ולא מעוקצך"? ואז יש חשש שימשיכו מורים חילונים ללמד את הדברים הללו עם כל הבעיתיות שבזה? על העזרה!
תשובה: אין ללמד דברי כפירה אך אתה יכול ללמדם עם ביקורת לדוגמא ר' את ספריו של הרד"צ הופמן
שאלה: מתנה- זכין לאדם שלא בפניו: קניתי מתנה לחבר ליום הולדת, כלומר כשקניתי את המתנה זה היה בשבילו, זה לא שהגבהתי ואמרתי הרי זה קנוי לפלוני, וגם לא יידעתי אותו שקניתי לו את המתנה. עברו כ- שלוש שנים מאז ולא נתתי לו אותה, עכשיו זה לא כ כ מתאים להביא לו אותה כי אנחנו לא בקשר כמו פעם. האם אני מחוייב לתת לו? האם אני רשאי להשתמש?
תשובה: אם היה עני באותה עת וחשבת גם לתת לו כעזרה כלכלית ולא רק כמאור פנים חברי אזי יש מקום להחמיר ולא לחזור בך. אולם בלי תנאים אלו אתה יכול לחזור בך מרצונך לתת את המתנה.
שאלה: הכשרת מעבד מזון לתינוקות: כבוד הרב ברשותנו מעבד מזון מיוחד לתינוקות אשר מאדה את המזון שבתוכו באמצעות אדי מים ולאחר מכן טוחן את המזון בעזרת להבים הנמצאים בתחתית הכלי לקבלת מחית לאכילה. הכלי בו מתבצע האידוי עשוי מפלסטיק, ולהבי החיתוך עשויים ממתכת. האם ניתן להכשיר את הכלי לפסח? אם כן, איך ניתן לעשות זאת? מראש וחג שמח
תשובה: ב"ה שלו-ם וברכה לכתחילה לא מכשירים פלסטיק. יש מקלים כאשר הפלסטיק חלק ולא סדוק ולפיהם אפשר להכשיר בהגעלה, אולם עדיף לא להכשיר. חג שמח הרב חגי בר גיורא
שאלה: טבילת כלים למשקל: לכבוד הרב! קניתי משקל דיגיטלי לשימוש במטבח למדידת משקל האוכל, הבעיה היא שהמשקל - כלומר המקום שבו מניחים עליו את האוכל עשוי מזכוכית, האם צריך להטביל את המכשיר? מה לעשות אם זה מקלקל את המכשיר?
תשובה: כיון שאין כלי זה מיועד לשמש את האוכל איננו חייב בטבילה.
שאלה: אירוח בשבת של מי שיגיע ברכב: יש לי בני משפחה חילוניים אשר אני חפצה לארח אותם בשבת או חג אלא שהם מחללי שבת ומוכנים לבוא ברכב בשבת לארוחה וביקור ולשוב לביתם. יש הטוענים שבכך אני גורמת לחילול שבת ואני סבורה שאולי האוירה תחזיר אותם לשורשים. מה הדין האם אני יכולה לארח מי שהגיע אליי אגב חילול שבת או שחד משמעי לא?
תשובה: ב"ה קראתי את מכתבך ומאוד הבנתי את המצב. היום אנו נפגשים עם המון מקרים כאלו, ויש בהם מצד אחד קושי ומצד שני המון שמחה. אנשים שלא מכירים, אנשים שלא גדלו בתור דתיים, זוכים היום לאפשרות להיפגש, להכיר ולפעמים גם להתקרב על ידי דברים כאלו. ולכן זה מאוד מאוד חשוב. ביחס לנסיעה שלהם בשבת. חשוב מאוד לדעת שזו לא אחריות שלך, זו החלטה שלהם. לכן, את תציעי להם להישאר אצלכם, לישון ולהישאר בכל החג, להסביר להם בעדינות את הקושי שיש לך בדבר הזה, ואם הם מחליטים בכל אופן לנסוע בשבת זו החלטה שלהם. את תעשי את מה שאת יכולה. חשוב מאוד לשדר במשך החג המון שמחה והמון אהבה, ודעי שהתחושה הטובה זה הדבר החשוב ביותר שיהיה להם. בברכת הצלחה רבה הרב יצחק גרינבלט.
שאלה: כיסוי ראש מתחרה לאישה ולגרושה קירחת: ו 1. האם כיסוי ראש מתחרה הוא תקין מבחינה הלכתית לאישה נשואה ששיער ראשה מגולח כמעט קירח (גודל שערה 1-3 מ"מ. שיער כהה). תחרה דקה כך שאפשר לראות את צבע השיער המגולח כמרבד שחור, אבל אין כמובן שערות מבצבצות, כיסוי הראש הוא הברור הבולט והעיקרי, והשיער המגולח דליל. התחרה עם חורים קטנים מאוד אבל בצבעים בהירים מצבע השיער. 2. מה הדין לגרושה באותו האופן. 3.אם התחרה כצבע השיער (שחור) כך שיחד הם, האם זה ר. וחג שמח וכשר!!!
תשובה: 1. אפשר להקל בצורך גדול, אבל אם היא מוכנה רצוי אטום יותר. 2. אפשר להקל יותר. 3. יותר קל, מצבעים שונים.
שאלה: נקיון עמדת העבודה: בעמדת העבודה שלי אכלו חמץ, לבטח יש פירורים בפינות. מקום העבודה פתוח בחול המועד ואני מיועד לעבוד. האם וכמה אני צריך לנקות את העמדה, בהנחה שאני אעשה זאת על חשבון זמני החופשי. כמו כן, מה דינו של המטבח בעבודה?
תשובה: ב"ה שלו-ם וברכה חובת הניקיון היא על הבעלים של המקום. אולם אם אתה חושש שתאכיל חמץ חובתך לנקות לפני עיור לא תתן מכשול. הרב חגי בר גיורא
שאלה: הצגת חשבונית לטובת החזר: במקום העבודה בו אני עובד, ישנו נוהל, אשר קובע שכל עובד שעבד מעל 9 שעות, זכאי לרכוש לעצמו ארוחה בשווי של עד 44. (ישנה הפסקת באמצע היום לצורך קניית האוכל ואכילתו). אני הרגלתי את עצמי לא לאכול באמצע היום ובטח שלא באמצע עבודה ובוודאי שלא בסום של 44 לארוחה. לכן, קיבלתי אישור לרכוש מצרכים לצורך אכילה בסופר (אכילה בלבד) ואת המצרכים אוכל לקחת בסוף היום הבייתה. לאחרונה, נוכחתי לראות שאני מבזבז זמן יקר בחיפוש מצרכים שיתאימו לצרכיי ויתאימו לסכום, לו אני זכאי להחזר ובנוסף, הקושי לסחוב את המוצרים הבייתה. שאלתי היא, האם מותר לי לפנות לחנות לממכר אוכל שתנפיק לי חשבונית קיימת, על הסכום הרלוונטי, של לקוח שוויתר על החשבונית שלו, על מנת שאוכל להציג את החשבונית במקום העבודה ולקבל החזר עבור הוצאות אוכל של אותו היום ובזמני החופשי, ארכוש לעצמי אוכל, ללא צורך להקפיד על הסכום בחשבונית. למותר לציין, שעצם משך העבודה היומית (9 שעות ומעלה), מזכה אותי בהוצאות אוכל, רק שאני נדרש להציג חשבונית עבור הוצאה זו. אין זה דומה, אם חלילה, אציג חשבונית עבור הוצאה שלא מחוייבת במציאות, כגון: נסיעה באוטובוס שלא לצורך וכדומה. ו מראש.
תשובה: נראה שאין בכך בעיה, הואיל והמעסיק מסכים לתת לך את הסכום, ולא אכפת לו מתי תקנה את האוכל והוא רק נצרך לחשבונית. וכן מבחינת המדינה אתה באמת מקבל חשבונית בזמן הקנייה לבסוף אלא שכעת אתה מביא חשבונית אחרת במקומה.
שאלה: כיבוס חולצות בחול המועד: לרב אדם שרגיל להחליף חולצה כל יום, האם מותר לו בחוה"מ, אם נגמרו לו כל החולצות,לכבס אותם במכונת כביסה? וגם יש סניף להקל שזה גרמא, שהרי שלוחצים על הכפתור, המים נכנסים רק אחרי כמה שניות.
תשובה: לשואל, לכתחילה בוודאי צריך להכין מלאי מספיק של חולצות לכל החג (אין חובה לקנות במיוחד, אלא להכין את כל המלאי שברשותו). בדיעבד, מקובל להתיר כיבוס לבנים וגרביים וכדומה כשנגמר המלאי, מפני שדרך להחליפם בתדירות גבוהה (שמירת שבת כהלכתה פס"ו סעיף סו). לא ברור האם ניתן להרחיב זאת גם לחולצות או בגדים אחרים למי שרגיל להחליפם יום יום, מפני שאפשר שהקובע בזה איננו ההרגל האישי של האדם אלא המקובל בציבור (עיין שם הערה רסא), וכמדומה שהחלפת חולצות מדי יום ביומו עדיין איננה מנהג רוב הציבור. אמנם, מי שהגיע למצב של תחושת אי נעימות מלבישת הבגד רשאי להקל בדבר (שבט הלוי ח"ח סי' קכד אות ב  ועיין גם בפניני הלכה על חול המועד, פרק יא סעיף ד, בהרחבות). הצירוף שמכונת הכביסה היא "גרמא" אינו נראה. ספק אם זוהי 'גרמא', מאחר שמדובר על מכונה שמתוכננת לפעול כך. והעיקר, שמסתבר שבמלאכת חול המועד אין היתר לעשייה בגרמא (בספרו של בן דודי הרב עזריאל אריאל 'מועדי הארץ' על הלכות חוה"מ בחקלאות, עמ' 17 הערה 39-40, ציין למחלוקת בזה בין פוסקים בדורנו). הרי גם בשבת גרמא הותרה רק בצורך גדול והפסד כספי וכדומה (רמ"א סי' שלד סכ"ב, ועל דעת השו"ע עיין סי' תקיד ס"ג), ובחוה"מ כשיש צורך הגוף או דבר האבד הרי זה מותר גם בלא גרמא. הכיבוס, לעומת זאת, נאסר אע"פ שהוא צורך הגוף, כדי שהציבור יתכונן למועד בכיבוס בגדיו ולא יסתמך על כיבוס במועד, ומטעם זה יש לאסור גם בדרך גרמא.
שאלה: כשרות על נר שעווה: האם יש צורך בכשרות על נר שעווה?
תשובה: ב"ה שלו-ם וברכה כיום הנרות עשויות מנפט ולא מחלב או שומן טרף. לכן אין בעית כשרות. הרב חגי בר גיורא
שאלה: קרם חלזונות לפנים: ישנו קרם מצויין לעור הפנים העשוי מריר חלזונות. רציתי לדעת האם יש איזושהי בעיה הלכתית להשתמש בזה?!
תשובה: ב"ה שלו-ם וברכה קימת דעה שדורשת כשרות גם לדבר שמורחים על הגוף. אולם הרוב מקלים ובמיוחד היות והטעם פגום. הרב חגי בר גיורא
שאלה: בן של כהן שעבר גיור: משפחתי היא כהן אבי התחתן חתונה אזרחית עם גוייה וגרושה. איני יהודי אך עובר תהליכי גיור באמונה שלמה. השאלה היא אם אני יכול להתחתן עם אלמנה? על פי ההלכה. והאם זו תשובה ודאית
תשובה: ב"ה שלו-ם וברכה גר הוא לא כהן לכן יכול להתחתן עם גרושה. וברור שיכול להתחתן עם אלמנה שהיא אסורה רק לכהן גדול. הרב חגי בר גיורא
שאלה: אויר רשות היחיד: רציתי לשאול על קנה או אילן שעיקרו מחוץ לרה"י ונופו ברה"י. האם לנופו יש דין של אויר רה"י? אשמח לקבל גם את המקור לתשובה.
תשובה: ב"ה שלו-ם וברכה נפסק בשולחן ערוך (אורח חיים שמה, ה) אויר רשות היחיד הוא רשות היחיד עד לרקיע. הרב חגי בר גיורא
שאלה: חיוב נשים במצוות ליל הסדר: האם נשים חייבות במצוות ליל הסדר הרי זו מצוות עשה שהזמן גרמן?
תשובה: הקדמה מצצות ליל הדר הם: 4 כוסות,מצה,הגדה,הלל, הסיבה.ולכאורה חייבות בכולם ליל הסדר מכיל בתוכו מצוות רבות של אכילה ואמירת ההגדה והלל. לכאורה נשים היו אמורות להיות פטורות מכול מהלך הסדר בהיות המצוות מצוות עשה שהזמן גרמן. בדברינו הבאים נפרט במה חייבות הנשים ונסביר את טעם החיוב בכל עניין ועניין. ארבע כוסות: אמר רבי יהושוע בן לוי : נשים חייבות בארבע כוסות שאף הן היו באותו הנס. הראשונים מביאים שני הסברים לדבריו: האחד :עפ"י הגמרא בזכות נשים צדקניות נגאלו ישראל. הסבר נוסף אף הן היו משועבדות במצרים והנס נעשה גם בעבורם. לכאורה נראה כי לולא הסבר זה היינו אומרים שחכמים תיקנו את מצוות שתיית ארבע כוסות כעין דאורייתא ולכן נשים פטורות ככל מצווה שהזמן גרמא אך מפני שהן היו באותו נס ההצלה, וגם עליהם חלה החובה להודות לה', הם חייבות במצווה זו. אמירת ההגדה והלל: חכמים תיקנו לשתות ארבע כוסות בכול שלב של הסדר כוס ראשונה היא כוס של הקידוש. כוס שנייה שותים לאחר אמירת ההגדה (ומוזגים אותה בתחילת אמירת ההגדה). כוס שלישי לברכת המזון. כוס רביעי לאחר אמירת ההלל. וכמו שנשים חייבות בארבע כוסות חייבות אף במצוות אמירת ההגדה וההלל. ויש שכתבו שמצוות אמירת ההגדה היא מצוות עשה מהתורה. דנו בכך האחרונים, ויש שהקשו על דעה זו ואמרו שהחובה מדרבנן בלבד : "ומדרבנן ודאי גם נשים חייבות, דחייבות בארבע כוסות וכן בהלל בליל פסח" אכילת מצה: בשונה מהדינים המוזכרים לעיל, נשים חייבות לכל הדעות באכילת מצה מהתורה, ונלמד הדבר בגזירה שווה: כל שישנו בלא תאכל חמץ ישנו בקום אכול מצה. הקשו התוס' : מדוע צריך גזירה שווה הרי אפשר לחייבם במצוות מצה שאף הם היו באותו הנס? ותירצו שני תירוצים: האחד   לפי הגזירה שווה החיוב הוא מדאורייתא, והחיוב מסברה שאף הם היו באותו הנס הוא מדרבנן בלבד. תירוץ נוסף כתבו בשם רבינו יוסף איש ירושלים, שאלמלא הגזירה שווה זו המחייבת אכילת מצה היינו אומרים שנלמד גזירה שווה מט"ו בתשרי   חג הסוכות, וכשם ששם נשים פטורות מסוכה אף שהיו באותו הנס כך כאן בט"ו בניסן נשים פטורות מאכילת מצה. נשים בהסיבה: שונה הוא דין הסיבה מיתר הדינים המוזכרים לעיל וזאת מאחר שחכמים קבעו לאכול מצה ולשתות ארבע כוסות בהסיבה כדרך חירות, ולכן מרור שמסמל את השעבוד אינו נאכל בהסיבה. צורת אכילה שכזאת בימינו אינה מקובלת ומהווה אפילו מטרד, אך למרות זאת חכמים חזרו והדגישו שכן צריך לאכול את המצה ולשתות ארבע כוסות בהסיבה שהם מסמלים את החירות. הגמרא אומרת "אישה אצל בעלה לא בעיא הסיבה, ואם אישה חשובה בעי הסיבה". לפי גירסה זו רק אישה נשואה פטורה משום שאין דרך הנשים להסב בפני בעליהן. אך הייתה גירסה "אישה אינה צריכה הסיבה" כל אישה, גם רווקה. וצריך להסביר מה ההבדל בין אישה חשובה שצריכה להסב לאישה שאינה חשובה? הסבירו חכמים : אישה חשובה שיש לה עוזרים יכולה להסב, אך אישה העסוקה בהגשת האוכל אינה יכולה להיסב ולכן היא פטורה. הסבר נוסף אישה חשובה אין בעלה מקפיד אם היא מתנהגת בחשיבות יתירה. למעשה לנוהגים עפ"י השו"ע נוהגות הנשים להסב, אך ההולכות עפ"י הרמ"א לא נהגות להסב, מאחר שכתב: "אך לא נהגו הנשים להסב כי סמכו על דברי הראבי"ה שכתב דבזמן הזה אין להסב" לסיכום: רואים מכול הנאמר לעיל שחכמים חייבו את הנשים בכול המצוות הנהוגות בליל הסדר וזהה חיובם לחיוב הגברים במצוות היום. הנושא היחיד שפטרו נשים הוא הסבה לדעת הרמ"א, וגם זה הוא מסיבה צדדית שבלאו הכי לא נוהגים היום להסב, והחילו דין זה על נשים
שאלה: האם יש עניין שלא להשתמש בביטוי "בתאבון"?: שמעתי שבתאבון פירושו עניין תאווה בקונוטציה שלילית האם יש עניין שלא להשתמש במילה זו?
תשובה: יש מילים בעברית דומות בצליל אבל האות המתחלפת באה להראות שיש שינוי במשמעות. המילה תאוה באות ו' מובנה שלילי אך תיאבון באות ב' הוא תכונה בריאה שנתן ד' לאדם לטובתו כדי שהאוכל יתעכל היטב ואין בה שום פסול.
שאלה: איסור עריות וקרובי משפחה רחוקים: האם איסור עריות חל על אישה שהקשר שלי איתה הוא - סבא של אבא שלי וסבא של אבא שלה אחים?
תשובה: אני מבין שהשאלה היא אם מותר להתחתן - אכן מותר להתחתן.
שאלה: צליית כבד במנגל חשמלי: האם מותר לצלות כבד במנגל חשמלי?
תשובה: מותר
שאלה: תפוחי אדמה וקציצות: מה דינם של תפוחי אדמה שהיו בקופסא עם קציצות בשריות- האם מי שאוכל את התפוחי אדמה נהיה בשרי?
תשובה: ראשית אתנצל על העיכוב הרב בתשובה. יש דין של כבוש, דהיינו מאכל ששהה בתוך נוזלים, אפילו קרים, למשך 24 שעות קיבל טעם מהנוזלים. ולכן אם המדובר הוא שהתפ"א שהו בתוך רוטב של קציצות למשך 24 שעות אזי הם בשריים. אם רק שהו בצידם בצורה יבשה, אזי לא נהפכו בשריים. כמובן, כל זאת בתנאי שלא מדובר בתפ"א שבושלו יחד עם הקציצות. הרב אלישיב קפקה
שאלה: נפילת קלף פיטום הקטורת: יש ברשותי פיטום הקטורת על קלף. הקלף נפל ארצה - הוא מגולגל ללא כיסוי. מה עליי לעשות כתיקון (צדקה תענית)? מה הקדושה שנוהגת בקלף כזה (שילוב חלקי פרשיות ופסקי משנה וגמרה)?
תשובה: יש בקלף קדושה אך אין היא חמורה כדי לחייב תענית, ואם תרצה תוכל לתת מעט כסף לצדקה.
שאלה: נבט החיטה בפסח: האם נבט החיטה (שהוא חלק מגרגר החיטה שמופרד במהלך עיבוד החיטה לקמח) הינו חמץ גמור? אינני מתכוון לשימוש בו בשמנים קוסמטיקה וכו, אלא לאכילה ממש.
תשובה: ב"ה שלו-ם וברכה נבט חיטה גדל ממים שלתתו בהם את החיטה ויש חשש שהחיטה החמיצה לכן אין לאכול את הנבט. הרב חגי בר גיורא
שאלה: המשך לספק אבידה ספק גזל: התקשרתי למספר של הבית כנסת והם לא עונים ואין לי מושג אין להשיג את הגבאי(בית כנסת נצח ישראל בכפר סבא) ואני לא מוצא חבר שגר שם השאלה נשאלה בהמשך לשאלה "ספק גזל ספק השיבת אבידה"
תשובה: כפי שכתבתי, תוכל להשאיר בינתיים את הסידור בישיבה כי מן הסתם נח להם שתשתמשו בו לפחות בינתיים עד שיהיה מישהו שגר בקרבת מקום ויוכל להשיב.
שאלה: גניזה ומיחזור של ספרי קודש: על פי פסיקת הרב לפיה יש להניח במיחזור חומר מודפס של קודש, האם זה כולל גם גמרות ושאר ספרי תורה שבעל פה? ומה בדבר ברכונים וכו?
תשובה: גמרות, חומשים, סידורים או ברכונים צריכים גניזה, רק עלונים וכדו' אפשר למחזר.
שאלה: זכר לחורבן - תמונה של הכותל: אנו שוכרים כרגע בית ויש שם אמה על אמה. בדירה הקודמת שלנו היינו בבנייה קלה, והזכר לחורבן היה תמונה של הכותל. יש אפשרות לכסות את הזכר לחורבן בדירה שאנו גרים בה עכשיו עם התמונה של הכותל? אין לנו מקום ליד האמה על אמה לתמונה, ורצינו שהתמונה תישאר בתור הזכר שלנו. וחג שמח
תשובה: עדיף הזכר על התמונה, כי התמונה היא קישוט ומוסיפה יופי, והזכר הוא כדי להראות שאין יופי הבית בשלמותו בגלל החורבן.
שאלה: נטילת ידים לנוטל ידים לכהנים: האם יש הלכה או מנהג שהנוטל ידים לכהנים יטול את ידיו שלו קודם נטילת ידיהם של הכהנים האם יש הבדל האם הנוטל הוא לוי או בכור (כשאין לוי)? האם לא ניתן לסמוך על נטילת ידיו של הנוטל לפני התפילה? ישר כח ותזכו למצוות
תשובה: לשואל, בעניין זה מנהגים שונים: בשולחן ערוך (או"ח סי' קכח ס"ו) כתב שהלוי היוצק מים על ידי הכהנים יטול ידיו קודם, על פי הזוהר הקדוש המובא בבית יוסף שם. אך הרמ"א כתב שלא נהגו כך, אלא סומכים על נטילת הידיים שבשחרית (אלא אם כן הלוי הסיח דעתו משמירת ידיו בנקיות - משנה ברורה שם ס"ק כג). לגבי הבכור, לא מצאתי דברים מפורשים אבל מסתבר שהעניין שמי שמקדש את ידי הכהנים יתקדש בעצמו לפני כן שייך גם בו. אלא שעצם העניין שהבכור יוצק על ידי הכהנים הוא מנהג אשכנזי (הובא בבית חדש בסי' קכח) שלא התקבל אצל כל עדות המזרח (עיין כף החיים סי' קכח ס"ק מ, שכתב שלא נהגו כך, וכן בילקוט יוסף סי' קכח סכ"ד שאין הכל מקפידים בזה, ולעומת זאת בבן איש חי, תצוה, שנה ראשונה, סעיף ז, הוזכר הדבר). ואצל האשכנזים, כאמור, לא נהגו ליטול ידיים שוב במיוחד לפני היציקה על הכהנים.
שאלה: טבילת כלים לחמץ ולכשר לפסח יחד: רציתי לשאול לגבי טבילת הכלים הכשרים לפסח לפני החג. הרי במקווה עצמו טובלים גם כלי חמץ גמור במקביל. האם לא יתכן שפירור של חמץ יגיע לכלי הכשר לפסח? האם זה בטל והאם יש פתרון לכך? ישר כח ותזכו למצוות
תשובה: לשואל, אני לא בטוח שהבנתי את שאלתך. כשמטבילים כלי חדש, מפני שהוא נקנה מייצור של גויים, הכלי אינו חמץ אלא אולי מיועד לשמש ככלי חמץ. ואם קונים מגוי כלי משומש, יש להגעיל אותו לפני הטבילה במקווה (שו"ע יו"ד סי' קכא ס"ב). בכל אופן, ברור שגם אם הכניסו למקווה כלי עם חמץ הוא לא אוסר את כלי הפסח שהוטבלו שם, מפני שמי המקווה אינם רותחים (ובמקווה המיוחדת לכלים בדרך כלל המים קרים ממש), ומספיקה שטיפה טובה. אולי התכוונת לשאול איך ניתן להגעיל כלים לפסח: הרי אם ההגעלה פולטת את החמץ שנבלע בכלי, לכאורה היא גם מחזירה אותו לכלי. התשובה היא שמסיבה זו צריך להגעיל את הכלים אחרי שהיו ללא שימוש במשך עשרים וארבע שעות, והחמץ נהיה פגום בטעמו וכעת אינו אוסר כלי שייבלע בו, או שהמים בסיר הגדול הם פי ששים מהכלי שהוכנס, וכך החמץ בטל בששים. ועוד, שבזמן ההגעלה החמץ עדיין מותר באכילה, ולכן דיני בליעתו בכלי קלים יותר, ראה בשולחן ערוך סימן תנב סעיף א ומשנה ברורה ס"ק א.
שאלה: גניזה לבגד של ציצית: יש איזו הגבלה על איפה לזרוק את הבגד עצמו? מה זה זורקן והם כלים, צריך לשים במקום מיוחד עד שיכלו? השאלה נשאלה בהמשך לשאלה "ציצית טעונה גניזה?"
תשובה: גם את הבגד יש לזרוק במקום מכובד, בתוך שתי שקיות, במקום של פסולת משרדית וכן הלאה - מקום שאין טינופת. "זורקן והן כלים" הכוונה היא שהבגד לאט לאט נהרס מעצמו, מהרטיבות, השמש וכדו'.
שאלה: קטניות לפני החג: אנחנו אשכנזים. אם הבית כבר מוכן לפסח והכל הוחלף כבר מיום רביעי, האם מותר לאכול קטניות בכלים חד פעמיים על לזמן סוף חמץ?
תשובה: לשואלת, בוודאי מותר לאכול את הקטניות, וגם אם הן נוגעות בשייש או בכלי הפסח הם לא זקוקים להכשרה מחדש. לגבי הבישול שלהן, נוהגים לא לבשל אותן בכלי הפסח, אם כי בדיעבד אם עשו זאת מותר להשתמש בכלי לפסח אחרי עשרים וארבע שעות ללא הכשרה נוספת (על פי 'פסקי תשובות' סי' תנג אות ט).
שאלה: עירוב באי: 1) מה ההגדרה של אי שיש לו עירוב? (כמו ונציה) 2) האם גם בחצי אי יש עירוב? (לדוגמא פיורד)
תשובה: ב"ה שלו-ם וברכה צריך להיות מוקף כולו מים. ואם לא צריך לעשות צורת הפתח במקום שלא מוקף. הרב חגי בר גיורא
שאלה: מידת עצבים וכעס: יש לי מידת כעס מאוד גדול והוא נובע בעצבים עם המון אגרסיביות שבאה במיוחד כלפיי אנשיים קרובים אליי כמו הוריי וחברה שלי. אני מאוד מעוניין לתקן מידה זו ולהתשלט על העצבים מה הרב מציע לעשות? הם יש מצב זה קשור לגלגול קודם?
תשובה: לפעמים יש נטיה טבעית, במקרים קשים אפשר להיעזר בתרופות מרגיעות. אך הפתרון הטבעי הטוב ביותר הוא לימוד ובעיקר לימוד תורה. כך כתב אור החיים כי ישראל לא שמעו אל משה מקוצר רוח משום שלא היו בני תורה. וטוב תעשה אם אחרי כל פעם שתכעס תתן עשרה שקלים לצדקה.
שאלה: כשרות המח בפסח: לכבוד הרב! רציתי לשאול שאלה הקשורה לנושא זה האם יש דבר כזה בפסח:שהמח הוא חלק ומוכשר כי משפחתי קנתה בפעם שעברה אך נעלם מעיננו הלכה זו אודה לרב מקרב לב שיעשה סדר בעניין ושיהיה חג פסח כשר ושמח השאלה נשאלה בהמשך לשאלה "אכילת כבד, מוח ולב"
תשובה: אם יש צורך אפשר להקל במח, ולמי שחולה וזקוק לכבד מותר, והלב רצוי פחות מהכל.